SZO: Hronične bolesti u porastu
Nezarazne bolesti su u porastu i značajno utiču na ekonomije zemalja sa niskim i srednjim prosečnim prihodom
Svetska zdravstvena organizacija navela je da zarazne bolesti kao što su HIV i sida i tuberkuloza ne predstavljaju globalnu pretnju javnom zdravlju. Umesto njih, glavna pretnja dolazi od nezaraznih bolesti koje su često posledica loše ishrane i životnog stila, uticaja prirodne okoline ili genetike. U mnogim delovima sveta, broj slučajeva nezaraznih bolesti je u porastu a upotreba duvana i alkohola samo doprinosi problemu. U izveštaju SZO se takodje naglašava da trošenje milijardi dolara svake godine na tretiranje hroničnih bolesti kao što su rak, dijabetes, i srčana oboljenja, gura milione ljudi u zemljama u razvoju ispod granice siromaštva. Margaret Čen, direktorka Svetske zdravstvene organizacije kaža da se mora posvetiti više pažnje vezi izmedju tih smrtonosnih bolesti i ekonomske situacije zemalja sa niskim i srednjim prihodima. Stručnjaci navode da promena demografske strukture predstavlja suštinu problema nezaraznih bolesti. U mnogim zemljama u razvoju, populacija je sve brojnija, starija i sve više prihvata urbani način života. Doktor Džejms Hospedales, specijalista za hronične bolesti, kaže da je problem nezaraznih bolesti mnogo veći nego što mnogi ljudi shvataju. On kaže da je to glavni problem u velikim zemljama kao što su Sjedinjene Države, Indija , Kina i zemlje širom Latinske Amerike i Mediteranskog regiona. Dok zarazne bolesti dobijaju veću pažnju u Africi, Svetska zdravstvena organizacija procenjuje da će hronične bolesti prestići zarazne kao vodeći uzrok smrti u mnogim afričkim zemljama do 2020. godine. Doktor Hospedales primećuje da su se u manjim zemljama, kao što su Trinidad i Tobago ili Barbados, zdravstveni troškovi tretiranja hipertenzije i dijabetesa povećali do izmedju 5 i 8 odsto bruto nacionalnog dohotka tih zemalja. Doktor Hospedales kaže da lideri nekih zemalja sa niskim i srednjim prihodima počinju da shvataju da nacionalne politike za zdravstvo moraju da budu više usmerene na prevenciju. On kaže da ti lideri shvataju da čak obične promene u ishrani i životnom stilu mogu značajno da umanje faktore rizika za moždani udar, rak, dijabetes i hronične bolesti disajnih organa kao što su astma i bronhitis. „ Zvaničnici SZO kažu da je prvi Globalni izveštaj svetske organizacije o nezaraznim bolestima, koji sadrži procene o pojedinačnim zemljama, namenjen da informiše političare, industriju i lidere gradjanskog društva i javnost o potrebi da se organizovano odgovori na pretnje javnom zdravlju. Generalna Skupština Ujedinjenih Nacija održaće svoj prvi sastanak na visokom nivou o prevenciji i kontroli nezaraznih bolesti u Njujorku u septembru.